**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL SUTIKIMO REORGANIZUOTI LAZDIJŲ R. KAPČIAMIESČIO EMILIJOS PLIATERYTĖS MOKYKLĄ, PRIJUNGIANT JĄ PRIE**

**LAZDIJŲ R. VEISIEJŲ SIGITO GEDOS GIMNAZIJOS**

2020 m. balandžio 15 d. Nr. 34-308

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos biudžetinių įstaigų įstatymo 4 straipsnio 3 dalies 4 punktu ir 14 straipsniu, Lietuvos Respublikos švietimo įstatymo 44 straipsnio 2, 5 ir 6 dalimis, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu ir Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. [5TS-485](http://dvs.lazdijai.lt:8008/document/39088) „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 6 ir 7 punktais, Lazdijų rajono savivaldybės taryba nusprendžia:

1. Sutikti, kad biudžetinė įstaiga Lazdijų r. Kapčiamiesčio Emilijos Pliaterytės mokykla iki 2020 m. rugpjūčio 31 d. būtų reorganizuota, prijungiant ją prie Lazdijų r. Veisiejų Sigito Gedos gimnazijos,

Lazdijų r. Kapčiamiesčio Emilijos Pliaterytės mokyklą reorganizuojant į Lazdijų r. Veisiejų Sigito Gedos gimnazijos Kapčiamiesčio Emilijos Pliaterytės pagrindinio ugdymo skyrių.

2. Nustatyti, kad:

2.1. reorganizavimo tikslas – sudaryti prielaidas reorganizuojamos įstaigos veiklą organizuoti kuo racionaliau naudojant administravimui skirtas lėšas ir mokyklos veiklą organizuoti taip, kad optimaliausiais žmogiškaisiais, finansiniais bei materialiniais ištekliais būtų užtikrintas kokybiškas mokyklai priskirtų funkcijų ir uždavinių įgyvendinimas;

2.2. reorganizavimo būdas – prijungimas;

2.3. reorganizuojama biudžetinė įstaiga – Lazdijų r. Kapčiamiesčio Emilijos Pliaterytės mokykla, kodas 290633160, adresas: Taikos g. 11, Kapčiamiesčio mstl., Kapčiamiesčio sen., Lazdijų r. sav.;

2.4. reorganizavime dalyvaujanti biudžetinė įstaiga – Lazdijų r. Veisiejų Sigito Gedos gimnazija, kodas 290608520, adresas: Jaunimo g. 8, Veisiejai, Lazdijų r. sav.;

2.5. po reorganizavimo veiksianti biudžetinė įstaiga – Lazdijų r. Veisiejų Sigito Gedos gimnazija, kuri vykdys ikimokyklinio, priešmokyklinio, pradinio, pagrindinio ir vidurinio ugdymo programas, kitas švietimo programas su Lazdijų r. Veisiejų Sigito Gedos gimnazijos Kapčiamiesčio Emilijos Pliaterytės pagrindinio ugdymo skyriumi, kuris vykdys ikimokyklinio, priešmokyklinio, pradinio ir pagrindinio ugdymo programas;

2.6. po reorganizavimo veiksiančios biudžetinės įstaigos numatomos funkcijos:

2.6.1. formuoja ir įgyvendina ugdymo turinį pagal Lietuvos Respublikos švietimo, mokslo ir sporto ministerijos patvirtintus bendruosius arba jų nustatyta tvarka suderintus individualius ugdymo planus, Bendrąsias programas ir išsilavinimo standartus, atsižvelgia į mokinių poreikių įvairovę, derindama ugdymo turinį, siūlydama ir taikydama skirtingus mokymo (-si) būdus ir tempą;

2.6.2. pradeda mokslo metus ir nustato jų trukmę Lietuvos Respublikos švietimo, mokslo ir sporto ministro nustatyta tvarka;

2.6.3. individualizuoja ir pritaiko ugdymo programas skirtingų gebėjimų mokiniams;

2.6.4. siūlo ir taiko įvairius mokymo (-si) būdus, kad mokiniai pasiektų valstybinių išsilavinimo standartų nustatytus pasiekimų lygmenis;

2.6.5. organizuoja neformalųjį švietimą, integruoja jį su bendruoju ugdymu;

2.6.6. organizuoja specialiųjų poreikių vaikų, integruotų į bendrojo ugdymo klases, ugdymą, teikia reikalingą specialiąją pagalbą;

2.6.7. organizuoja išlyginamųjų klasių ir išlyginamųjų mobilių grupių darbą;

2.6.8. sudaro mokiniams sveikas ir saugias ugdymosi sąlygas;

2.6.9. organizuoja pailgintos darbo dienos grupės darbą;

2.6.10. organizuoja ankstyvąjį, pagilintą, kryptingą dalykų bei specialųjį mokymą;

2.6.11. bendradarbiauja su rajono savivaldybės ugdymo įstaigomis;

2.6.12. kuria vidinio gimnazijos įsivertinimo sistemą ir atlieka gimnazijos veiklos kokybės įsivertinimą;

2.6.13. inicijuoja socialinę paramą socialiai remtiniems gimnazijos mokiniams;

2.6.14. kuria gimnaziją kaip vietos bendruomenės kultūros židinį;

2.6.15. numato ir vykdo nusikalstamumo, narkotinių bei psichotropinių medžiagų vartojimo ir smurto prieš vaikus prevencijos priemones ir programas;

2.6.16. kuria gimnazijos biblioteką ir skaityklą kaip informacijos centrą;

2.6.17. sudaro palankias sąlygas mokinių organizacijų (parlamento, mokinių tarybos ir kt.) kūrimuisi bei veiklos plėtotei;

2.6.18. teikia specialiąją pedagoginę, socialinę, psichologinę pagalbą specialiųjų poreikių vaikams, vykdo mokinių sveikatos priežiūrą, profesinį orientavimą bei vaiko minimalios priežiūros priemones;

2.6.19. organizuoja tėvų (globėjų, rūpintojų) pageidavimu jų apmokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;

2.6.20. sudaro sąlygas darbuotojų profesiniam tobulėjimui;

2.6.21. vykdo nacionalinius mokinių pasiekimų patikrinimus, pagrindinio ugdymo pasiekimų patikrinimą ir baigiamuosius brandos egzaminus Lietuvos Respublikos švietimo, mokslo ir sporto ministro nustatyta tvarka;

2.6.22. dalyvauja įvairiose olimpiadose bei konkursuose, kituose renginiuose, kuriais siekiama mokinių integracijos ir socializacijos, komunikacinių gebėjimų vystymo, juos organizuoja;

2.6.23. viešai skelbia informaciją apie gimnazijos veiklą teisės aktų nustatyta tvarka;

2.7. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Lazdijų rajono savivaldybės taryba.

3. Įpareigoti:

3.1. Lazdijų r. Kapčiamiesčio Emilijos Pliaterytės mokyklos direktorių, o jo dėl ligos, komandiruotės, atostogų ar kitų objektyvių priežasčių nesant, – jį pavaduojantį asmenį, ir Lazdijų r. Veisiejų Sigito Gedos gimnazijos direktorių, o jos dėl ligos, komandiruotės, atostogų ar kitų objektyvių priežasčių nesant, – jį pavaduojantį asmenį:

3.1.1. iki 2020 m. gegužės 15 d. Lietuvos Respublikos teisės aktų nustatyta tvarka parengti Lazdijų r. Kapčiamiesčio Emilijos Pliaterytės mokyklos ir Lazdijų r. Veisiejų Sigito Gedos gimnazijos reorganizavimo sąlygų aprašą ir apie mokyklų reorganizavimo sąlygų aprašo parengimą paskelbti vieną kartą viešai viename iš respublikinių dienraščių, VĮ Registrų centro leidžiamame elektroniniame leidinyje „Juridinių asmenų vieši pranešimai“, vietinėje spaudoje, Lazdijų r. Veisiejų Sigito Gedos gimnazijos, Lazdijų r. Kapčiamiesčio Emilijos Pliaterytės mokyklos interneto svetainėse ir apie tai raštu informuoti visus Lazdijų r. Kapčiamiesčio Emilijos Pliaterytės mokyklos ir Lazdijų r. Veisiejų Sigito Gedos gimnazijos kreditorius bei ne vėliau kaip pirmąją reorganizavimo sąlygų aprašo viešo paskelbimo dieną pateikti Juridinių asmenų registrui;

3.1.2. ne vėliau kaip iki 2020 m. birželio 1 d. reorganizavimo sąlygų aprašą bei parengtą Lazdijų r. Veisiejų Sigito Gedos gimnazijos nuostatų projektą pateikti tvirtinti Lazdijų rajono savivaldybės tarybai;

3.1.3. iki 2020 m. birželio 1 d. Lietuvos Respublikos teisės aktų nustatyta tvarka kiekvienam Lazdijų r. Kapčiamiesčio Emilijos Pliaterytės mokyklos mokiniui ir mokinio tėvams (globėjams, rūpintojams) raštu pranešti apie mokyklos reorganizavimą;

3.1.4. Juridinių asmenų registro nustatyta tvarka valstybės įmonės Registrų centro Alytaus filiale įregistruoti reorganizuojamų įstaigų teisinį statusą ,,reorganizuojama“ ir ,,dalyvaujanti reorganizavime“.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

## Savivaldybės merė Ausma Miškinienė

Jūratė Jasiulevičienė, tel. (8 318) 66 146

**LAZDIJŲ RAJONO SAVIVALDYBĖS TARYBOS SPRENDIMO** **PROJEKTO**

**„DĖL SUTIKIMO REORGANIZUOTI**

**LAZDIJŲ R. KAPČIAMIESČIO EMILIJOS PLIATERYTĖS MOKYKLĄ,**

**PRIJUNGIANT JĄ PRIE LAZDIJŲ R. VEISIEJŲ SIGITO GEDOS GIMNAZIJOS“**

**AIŠKINAMASIS RAŠTAS**

 2020-03-31

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos biudžetinių įstaigų įstatymo 4 straipsnio 3 dalies 4 punktu ir 14 straipsniu, Lietuvos Respublikos švietimo įstatymo 44 straipsnio 1, 2 ir 4 dalimis, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu ir Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. 5TS-485 „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 6 ir 7 punktais.

Lazdijų rajono savivaldybės taryba 2020 m. vasario 28 d. sprendimu Nr. 5TS-270 patvirtino Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. 5TS-485 „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“ naują redakciją. Vadovaujantis Lietuvos Respublikos biudžetinių įstaigų įstatymo 14 straipsniu, patvirtinus mokyklų tinklo pertvarkos planą, biudžetinių įstaigų reorganizavimo procedūros gali būti pradėtos vykdyti tik turint savivaldybės tarybos sutikimą reorganizuoti biudžetinę įstaigą. Vykdant teisinį reglamentavimą, teikiamas savivaldybės tarybos sprendimo projektas, kurio tikslas – sutikti, kad savivaldybės biudžetinė įstaiga Lazdijų r. Kapčiamiesčio Emilijos Pliaterytės mokykla iki 2020 m. rugpjūčio 31 d. būtų reorganizuota, prijungiant ją prie Lazdijų r. Veisiejų Sigito Gedos gimnazijos, ir pradėti minėtos mokyklos reorganizavimo procedūras.

Po reorganizavimo Lazdijų r. Kapčiamiesčio Emilijos Pliaterytės mokykla – Lazdijų r. Veisiejų Sigito Gedos Kapčiamiesčio Emilijos Pliaterytės pagrindinio ugdymo skyrius, vykdantis ikimokyklinio, priešmokyklinio, pradinio ir pagrindinio ugdymo programas.

Taip pat šiuo projektu siūloma, priėmus sprendimą dėl sutikimo reorganizuoti mokyklą, įpareigoti reorganizavime dalyvaujančios mokyklos vadovą parengti biudžetinės įstaigos reorganizavimo sąlygų aprašą ir apie reorganizavimo sąlygų aprašo parengimą vieną kartą paskelbti viešai ir pranešti raštu visiems biudžetinės įstaigos kreditoriams bei ne vėliau kaip pirmą viešo paskelbimo apie jų parengimą dieną pateikti Juridinių asmenų registrui. Apie mokyklos reorganizavimą kiekvieno mokinio tėvams raštu pranešti Lietuvos Respublikos teisės aktų nustatyta tvarka.

Priėmus šį projektą, sumažėtų mokyklos valdymo ir administravimo išlaidos.

Priėmus sprendimo projektą, numatomos šios neigiamos pasekmės: reorganizuojamoje mokykloje, kuri taps skyriumi, nebeliks direktoriaus pareigybės. Taip pat planuojama peržiūrėti mokyklos pareigybių sąrašą.

Parengtas sprendimo projektas neprieštarauja galiojantiems teisės aktams.

Dėl sprendimo projekto pasiūlymų ir pastabų negauta.

Sprendimo projektą parengė Švietimo, kultūros ir sporto skyriaus vyr. specialistė Jūratė Jasiulevičienė.

Vyr. specialistė Jūratė Jasiulevičienė